Նախարարի հանձնարարությամբ «Տարածքային կառավարման և զարգացման նախարարությունը նախաձեռնել է համայնքների հողի և գույքի օտարման միասնական առցանց տեղեկատվական հարթակի ու համայնքների անձնագրերի կազմման գործընթաց: Առաջինը ենթադրում է, որ յուրաքանչյուր համայնք տարվա սկզբում պետք է ներկայացնի օտարման ենթակա այն գույքի, այն հողերի ցանկը, որ այդ տարի ենթադրվում է, որ պետք է օտարվի: Պետք է նշվի նաև օտարման արդյունքում ստացվող ակնկալիքները ինչ են տալու համայնքին, և որտեղ են օգտագործվելու առաջացած ֆինանսական միջոցները: Սա երկու հիմնական խնդիր է լուծում. մի կողմից խնամի-ծանոթ-բարեկամների համար համայնքապետերի թեթև ձեռքով ավագանու որոշմամբ հողակտոր օտարելու հարցը, իսկ մյուս կողմից ստեղծում նոր ներդրումների հնարավորություն /տեղի և արտերկրի ներդրողների ներգրավմամբ/: Ինչ վերաբերում է գյուղական անձնագրին, ապա այն արտացոլելու է համայնքի ընդհանուր պատկերը՝ բնակլիմայական պայմանները, ժողովրդագրական պատկերը, համայնքում առկա ռեսուրսը և զարգացման հնարավորությունները: